《寒食遇雪》
明代·黎贞

三月边城雪未乾，琼瑶飞舞海天宽。榆烟寂寂千家晓，柳絮天天万里寒。

歌管声中银作屋，鞦韆影里玉为竿。半生踪迹遍南北，知是明年何处看。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。